
Ministru kabineta noteikumi Nr. 423
Rīgā 2026. gada 21. jūlijā (prot. Nr. 39 38. §)
Grozījumi Ministru kabineta 2026. gada 3. februāra noteikumos Nr. 46 "Eiropas Savienības ārkārtas atbalsta piešķiršanas kārtība nelabvēlīgu klimatisko apstākļu radīto ekonomisko seku mazināšanai augļkopības, dārzeņkopības un sēklaudzēšanas nozarē"
Izdoti saskaņā ar Lauksaimniecības un lauku attīstības likuma 5. panta ceturto un septīto daļu
· Izdarīt Ministru kabineta 2026. gada 3. februāra noteikumos Nr. 46 "Eiropas Savienības ārkārtas atbalsta piešķiršanas kārtība nelabvēlīgu klimatisko apstākļu radīto ekonomisko seku mazināšanai augļkopības, dārzeņkopības un sēklaudzēšanas nozarē" (Latvijas Vēstnesis, 2026, 24. nr.) šādus grozījumus:
· 1. Izteikt noteikumu nosaukumu šādā redakcijā:
· "Eiropas Savienības ārkārtas atbalsta un valsts papildatbalsta piešķiršanas kārtība nelabvēlīgu klimatisko apstākļu radīto ekonomisko seku mazināšanai augļkopības, dārzeņkopības un sēklaudzēšanas nozarē".
· 2. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Lauksaimniecības un lauku attīstības likuma 5. panta ceturto un septīto daļu".
· 3. Izteikt 1. punktu šādā redakcijā:
· "1. Noteikumi nosaka kārtību, kādā piešķir, administrē un uzrauga Eiropas Savienības ārkārtas atbalstu un valsts papildatbalstu, lai augļkopības, dārzeņkopības un sēklaudzēšanas nozarē daļēji mazinātu 2025. gada nelabvēlīgo klimatisko apstākļu radītos ekonomiskos zaudējumus (turpmāk – atbalsts)."
· 4. Izteikt 2. punktu šādā redakcijā:
· "2. Atbalstu piešķir saskaņā ar Komisijas 2025. gada 10. oktobra Īstenošanas regulas (ES) 2025/2061, ar ko saskaņā ar Eiropas Parlamenta un Padomes Regulu (ES) Nr. 1308/2013 paredz ārkārtas finansiālo atbalstu nelabvēlīgu klimatisko apstākļu skartām lauksaimniecības nozarēm Bulgārijā, Latvijā, Lietuvā, Ungārijā, Polijā un Rumānijā (turpmāk – regula 2025/2061), 1. panta 3. un 9. punktu."
· 5. Izteikt 5. punktu šādā redakcijā:
· "5. Ievērojot regulas 2025/2061 1. panta 2. un 9. punktu, Eiropas Savienības ārkārtas atbalsta kopējais apmērs ir 4 200 000 euro un valsts papildatbalsta apmērs ir 4 000 000 euro."
· 6. Izteikt 22. punktu šādā redakcijā:
· "22. Atbalsta pretendents apņemas turpināt darbību augkopības nozarē vismaz 12 mēnešus pēc atbalsta saņemšanas. Ja atbalsta pretendents minētajā laikā pārtrauc šo darbību, dienests atgūst izmaksāto atbalstu. Atbalstu neatgūst, ja:
· 22.1. atgūstamā summa par vienu atbalsta iesniegumu nepārsniedz 100 euro un šo summu nav iespējams ieturēt no nākamajiem atbalsta maksājumiem atbalsta saņēmējam;
· 22.2. darbība ir pārtraukta nepārvaramas varas dēļ."
· 7. Papildināt ar 22.1 punktu šādā redakcijā:
· "22.1 Valsts papildatbalstu nepiešķir atbalsta pretendentam, kurš kārtējā gadā vairs neaudzē kultūraugus attiecīgajā šo noteikumu 1. punktā minētajā nozarē, par kuru piešķirts šajos noteikumos minētais atbalsts."
· 8. Izteikt 23.2. apakšpunktu šādā redakcijā:
· "23.2. aprēķina atbalstu un izmaksā to regulas 2025/2061 1. panta 6. un 9. punktā noteiktajā termiņā;".
· 9. Papildināt ar 23.3.1 apakšpunktu šādā redakcijā:
· "23.3.1 nodrošina, ka valsts papildatbalsta daļa kopā ar Eiropas Savienības ārkārtas atbalstu nepārsniedz atbalsta pretendenta vidējos ieņēmumus no lauksaimnieciskās darbības references periodā, kas izvēlēts saskaņā ar šo noteikumu 6.2. apakšpunktu;".

